《题徐子由菊坡图》
宋代·喻良能

先生万事不挂眼，独向秋丛餐落英。
未省折腰营五斗，悬知今日有渊明。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。